Под турском заштитом Дубровник је стално развијао своју трговину, а њихови поклисари су поклонима и данком, куповали додатне привилегије. Извор свога богаћена био је у чињеници да су само дубровачки трговци могли да се слободно крећу по унутрашњости Османског царства. Град ускоро осетио последице открића Америке и нових трговачких поморских путева око Африке, који су мало помало превагу у трговини преносили с обала Средоземног мора на обале Атлантског океана. Политичко и економско пропадање Турске током -{XVII}- века донело је такође, назадовање дубровачке трговине по Турској. Тако је Дубровник већ прешао најјачу фазу свога економскога напретка, кад се 6. априла 1667. године, десио велики земљотрес, који га је напола порушио, упропастио неколико хиљада људи у њему и нанео му велику материјалну штету.